Lühidalt ka filmist: Raamatukogus töötav Mati on kaotamas oma naist - pikaajaline haigus on teinud oma töö. Pärast matuseid on kõik tema jaoks vaid kohustus - ei kaastundliku töökaaslase Ruthi toetus ega tütre Mari hoolitsus ei  suuda kaotust korvata. Ühel päeval astub raamatukogus Mati juurde Sass, kes on esimesest hetkest kummaliselt sümpaatne ja siiras. Sass otsustab Mati sõbraks hakata, ja kuigi kujunevasse sõprusse suhtub Mati tõrjuvalt, side nende vahel süveneb. Sassi rõõmsameelsusest on nakatunud ka Ruth ning hoolimata Mati lootusetusetundest, saavad neist üksteisest soojalt hoolivad sõbrad.